**Съобщение**

Във връзка с постъпило уведомление за инвестиционно предложение: „Промяна предназначението на земеделска земя, п.и. с идент. 12259.675.105, м. „Занкиното“, гр. Враца, общ. Враца, в урегулиран поземлен имот, в зона „Предимно производствена дейност“ (Пп), с предназначение „шоу-рум за съхранение и продажба на автомобили“ обл. Враца, с възложител: „ДОСЕТО“ ЕООД, гр. Враца, на основание чл.5, ал.2 от *Наредбата за условията и реда за извършване на оценка на въздействието върху околната среда* (Наредбата за ОВОС), РИОСВ – Враца уведомява за следното:

**І. По отношение на изискванията на глава шеста от Закона за опазване на околната среда:**

Инвестиционното предложение предвижда изграждане на шоу-рум за съхранение и продажба на автомобили, който ще се състои от хале с РЗП около 500 кв.м. за експозиция на автомобилите със съответните обслужващи площи, както и открит паркинг за автомобили.

ИП ще се реализира в поземлен имот с идент. 12259.675.105, с площ: 3300 кв.м., с трайно предназначение на територията: „земеделска“, НТП: „нива“, категория на земята: 4, в местност “Занкиното“, в землището гр. Враца, общ. Враца, обл. Враца.

Реализацията на ИП е свързана със смяна предназначението на земята от земеделска в зона „Предимно производствена дейност“, с конкретно предназначение „шоу-рум за съхранение и продажба на автомобили“.

Предвиждат се изкопни дейности за изграждане на фундаментите с дълбочина до 1,50 м.

Водоснабдяването на обекта с вода за питейни и битови нужди ще се осъществи съгласно становище с изходни данни на „ВиК“ ООД – Враца.

Отпадъчни води от обекта ще се заустват в изгребна яма.

Генерираните битови отпадъци от обекта ще се събират в контейнери за разделно събиране на отпадъците, като същите ще бъдат извозвани на база сключен договор със специализирани фирми.

Не се предвижда изграждане на нова пътна инфраструктура. Достъпът до обекта ще се осъществява от съществуващи пътища - Оряховско шосе, полски пътища.

Инвестиционно предложение попада в обхвата на т. 10, б. „б“ – “за урбанизирано развитие, включително строителство на търговски центрове и паркинги“ на Приложение №2 на ЗООС. В тази връзка съгласно чл.93, ал.1, т.1 от ЗООС инвестиционното предложение **подлежи на процедура по преценяване на необходимостта от извършването на оценка на въздействието върху околната среда**. В съответствие с чл.93, ал.3 от ЗООС компетентен орган за произнасяне с решение е директорът на РИОСВ - Враца.

Съгласно изискванията на чл.4а, ал.1 от Наредбата за ОВОС постъпилата документация е изпратена на директора на Басейнова дирекция Дунавски район – Плевен (БДДР – Плевен) за изразяване на становище, относно допустимостта на инвестиционното предложение спрямо режимите, определени в действащите планове за управление на речните басейни (ПУРБ) и планове за управление на риска от наводнения (ПУРН).

Предвид полученото в РИОСВ – Враца становище на БДДР – Плевен с изх. № ПУ-01-447-(3)/15.09.2023г. (копие от което Ви се предоставя за съобразяване):

* реализирането на ИП е допустимо спрямо ПУРБ в Дунавски район, при спазване на мерките посочени в т. 1.1.2. от становището;
* реализирането на ИП е допустимо спрямо Програмата от мерки за намаляване на риска от наводнения заложени в ПУРН в Дунавски район, при спазване на мерките посочени в т.1.2.2. от становището.
* реализирането на ИП е допустимо спрямо ПУРБ и ПУРН в Дунавски район, при спазване на мерките посочени в т. 1 и законовите изисквания посочени в т. 2 от горецитираното становище.

**ІІ. По отношение на изискванията на чл.31 от Закона за биологичното разнообразие (ЗБР):**

Мястото на реализация на ИП не засяга защитени територии по смисъла на Закона за защитените територии (ЗЗТ) и не попада в обхвата на защитени зони съгласно Закона за биологичното разнообразие (ЗБР).

Най-близо разположените защитени зони, на разстояние 3,400 км, са: BG0000166 „Врачански Балкан” за опазване на природните местообитания и на дивата флора и фауна, обявена със Заповед № РД-1031/17.12.2020г. на министъра на околната среда и водите (обн. ДВ, бр.19/05.03.2021г.) и BG0002053 „Врачански Балкан” определена за опазване на дивите птици, обявена със Заповед № РД-801/04.11.2008г. на министъра на околната среда и водите (обн. ДВ, бр. 105/2008 г.).

ИП попада в обхвата на чл.2, ал.1, т.1 от *Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредбата за ОС) и подлежи на процедура по **оценка за съвместимостта му** с предмета и целите на опазване на защитените зони, по реда на чл.31, ал.4, във връзка с ал.1 от ЗБР, която се провежда чрез процедурата по преценяване на необходимостта от извършване на ОВОС.

Копие от писмото е изпратено до община Враца и БДДР – Плевен.

/отговорено на 19.09.2023г./